Hludovicus imperator piissimus et genitor noster Karolus gloriosissimus imperator augustus eis ob emolumentum eterne remunerationis premiorumque contulerunt, necnon et reliqui religiosi viri, que conjacent in pagis Lugdunensium sive Matisconensium, ex voto quidem piissimi imperatoris Hludovici in pago Lugdunensi conjacent Rosarias villas cum mansa duo, et ex dono genitoris nostri Karoli cellulam Sancti Imiterii que est in eodem pago, in pago vero Matiscenci ecclesiam Sancti Martini que est in Castello cum mancipiis et rebus ad se pertinentibus, necnon et cellulam Sancti Albani, locum qui vocatur Gisarias, fundata cum omni ipsius antiqua integritate atque Satonacum et Vallis quam Rannulfus habuit. Hec autem omnia superius intimata et quicquid deinceps ipsis canonicis condonatum fuerit absque ulla contradictione ipsi habeant futuris temporibus in heleemosina genitorum nostrorum et nostra. Quapropter volumus atque jubemus per hanc nostram auctoritatem nostris videlicet et futuris temporibus quatenus predictas res cum omnibus rebus ad se pertinentibus iidem canonici in nostram memoriam concessas habeant atque jure perpetuo in ditione ipsorum consistant; ita videlicet ut quicquid de eisdem rebus ob utilitatem canonicorum congregatio ipsius loci sancti ab hodierno die facere voluerit in omnibus libero perfruantur arbitrio faciendi. Et ut hec auctoritas pleniorem in Dei nomine obtineat firmitatem et per diuturna tempora inviolabilem et inconvulsum obtineat effectum manu nostra subter firmavimus et annuli nostri impressione sigillari jussimus. S. Hludoyici regis. S. Wicardi. Data tertio idus septembris, indictione XI. Regnante Hludovico rege. Actum Trecas, Ubertus subdiaconus transcripsit ........ per jussionem domini Adonis episcopi.